Stesen MRT Serdang Raya Selatan

Stesen MRT Serdang Raya Selatan ialah stesen Transit Aliran Deras (MRT) di Seri Kembangan, Selangor yang menjadi tempat perkhidmatan MRT Laluan Putrajaya (PYL). Stesen ini dibuka secara rasmi pada 16 Mac 2023 dibawah pembukaan Fasa 2 laluan tersebut. Ia terletak di antara Stesen MRT Serdang Raya Utara dan Stesen MRT Serdang Jaya serta mempunyai kod stesen iaitu PY32. Seperti kebanyakan stesen MRT di kawasan Lembah Klang, struktur stesen ini direkacipta sebagai stesen bertingkat.

 Sejarah 
 Penamaan stesen 
Pada 15 September 2016, MRT Corp telah mengumukan bahawa stesen Serdang Raya South bakal menjadi sebahagian daripada cadangan jajaran stesen sepanjang Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Stesen MRT Serdang Raya South terletak sektor pakej projek landasan kereta api Laluan Putrajaya bertingkat selatan. Kod awal untuk pembinaan struktur stesen ini ialah S27. Beberapa tahun kemudian, nama stesen yang digunakan untuk tapak kerja pembinaan iaitu, "Serdang Raya South" telah bertukar menjadi nama stesen sedia kala, iaitu Serdang Raya Selatan.

 Pembinaan dan pembukaan 
Pembinaan stesen MRT Serdang Raya Selatan adalah dibawah kontrak S206. Pembinaan struktur stesen termasuk aras legar, aras platform, aras jalan seperti pintu stesen, laluan pejalan kaki dan lain-lain bagi kontrak S206 telah diberikan kepada syarikat Ahmad Zaki Sdn. Bhd. dengan jumlah sebanyak RM32.14 bilion. Kontrak S206 yang merangkum pembinaan struktur dan kerja berkaitan juga termasuk dengan Stesen MRT Serdang Jaya, di Taman Serdang Jaya dan Stesen MRT UPM, di Universiti Putra Malaysia Manakala pembinaan jambatan landasan kereta api Laluan Putrajaya bertingkat pula, dibina di bawah kontrak V206 iaitu bermula di Serdang Raya ke Universiti Putra Malaysia (UPM) dengan melalui stesen ini. Kontrak itu telah dianugerahkan kepada syarikat Gadang Engineering (M) Sdn. Bhd. pada Mac 2017, dengan jumlah sebanyak RM952.09 juta. Pembinaan stesen ini ialah di bawah nanungan projek Transit Aliran Deras Lembah Klang (KVMRT).

Stesen MRT Serdang Raya Selatan telah dibuka kepada orang ramai dan memulakan operasinya pada 16 Mac 2023 bersama-sama stesen-stesen Laluan Putrajaya di bawah Fasa 2 yang lain, iaitu dari stesen Kampung Batu sehingga Putrajaya Sentral. Pembukaan MRT Laluan Putrajaya Fasa 2 telah diumumkan pada 23 Disember 2022 oleh MRT Corp. Walaupun begitu, mengikut perancangan asal stesen ini patut dibuka pada Julai 2022, tetapi pembukaannya menghadapi kelewatan lagi dan ditangguhkan pada Januari 2023 akibat sesi ujian set gerabak kereta api mengambil masa lama daripada biasa dan belum selesai.

 Ciri-ciri stesen 
 Perkhidmatan 
Stesen MRT Serdang Raya Selatan menyediakan perkhidmatan Laluan Putrajaya (PYL), dan terletak di antara stesen Serdang Raya Utara dan Serdang Jaya. Kod stesen yang rasmi bagi stesen ini ialah PY32.

 Lokasi 
Stesen ini terletak di Jalan Utama (atau Jalan Serdang Raya), di kawasan pentadbiran Pekan Serdang, iaitu sebuah pekan dalam Mukim Petaling, di Daerah Petaling, Selangor. Stesen MRT Serdang Raya Selatan bakal menyediakan kemudahan bagi penduduk di sekitarnya seperti Taman Serdang Raya Seksyen 1, Taman Serdang Raya Seksyen 2, Taman Serdang Raya Seksyen 3, Taman Muhibbah, Taman Serdang Perdana dan beberapa seksyen kawasan perkampunngan baru Cina, Kampung Baru Seri Kembangan iaitu Kampung Baru Seri Kembangan 2. Kampung Baru Seri Kembangan 5, Kampung Baru Seri Kembangan 9 dan Kampung Baru Seri Kembangan 11. Mercu tanda berhampiran dengan stesen ini dalam lingkungan 100 meter ialah East Lake Residence, Kompleks 3K MBSJ Serdang Raya, Rumah Pangsa Serdang Raya, Fa Yuan Sagely Monastery, South City Plaza, South City Condominium, Klinik Kesihatan Seri Kembangan, Petron South City, Caltex Seri Kembangan, Petron Seri Kembangan 3, Flat Serdang Raya, dan Taman Rekreasi Kawasan Seri Kembngan.

 Infrastruktur 
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Serdang Raya Selatan dilengkapi dengan kemudahan kawasan meletakkan kenderaan berbayar aras jalan. Stesen MRT Serdang Raya Selatan dilengkapi dengan kemudahan bagi orang kurang upaya (OKU) seperti tanjakan yang landai, blok sentuh di permukaan lantai sekitar stesen, tandas mesra pengguna OKU, butang lif yang rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, kemudahan tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri di aras legar stesen.

 Pintu stesen 
 Pintu Lokasi Destinasi ImejAJalan Utama    20px|alt=Hentian untuk kenderaan peribadi, e-panggilan dan teksi Hentian sebelah untuk bas pengantara (laluan T564), teksi, perkhidmatan e-panggilan, kenderaan peribadi serta pengguna OKU. Taman Serdang Raya 1, Taman Serdang Raya 2, Kompleks 3K MBSJ Serdang Raya, Rumah Pangsa Serdang Raya, Fa Yuan Sagely Monastery200pxBJalan SP 2/9   20px|alt=Hentian untuk kenderaan peribadi, e-panggilan dan teksi Hentian sebelah teksi, perkhidmatan e-panggilan, kenderaan peribadi serta pengguna OKU. Taman Serdang Perdana, South City Plaza, East Lake Condominium, Klinik Kesihatan Seri Kembangan, Taman Muhibbah, Pusat Perniagaan Cheong Hin200px
Buat masa sekarang, stesen MRT Serdang Raya Selatan mempunyai dua pintu masuk dan keluar sahaja.

 Kesalinghubungan 
 Perkhidmatan bas 
Perkhidmatan bas pengantara di Stesen MRT Serdang Raya Selatan terletak di Hab MRT Serdang Raya Selatan Pintu A.
 Rapid Bus (Bas Pengantara MRT): 
 T564 (ke Kampung Baru Seri Kembangan)

 Rujukan 

 Pautan luar 


Serdang Jaya Selatan
Kategori:Stesen RapidKL